CELEX: 32005D0625
Language: lv
Date: 2005-08-23 00:00:00
Title: 2005/625/EK: Komisijas Lēmums (2005. gada 23. augusts), ar ko nosaka metilbromīda daudzumu, ko Eiropas Kopienā no 2005. gada 1. janvāra līdz 31. decembrim atļauts izmantot kritiskiem mērķiem, saskaņā ar Eiropas Parlamenta un Padomes Regulu (EK) Nr. 2037/2000 par vielām, kas noārda ozona slāni (izziņots ar dokumenta numuru K(2005) 468)

24.8.2005   
            
            
               LV
            
            
               Eiropas Savienības Oficiālais Vēstnesis
            
            
               L 219/47
            
         
      KOMISIJAS LĒMUMS
   
   (2005. gada 23. augusts),
   ar ko nosaka metilbromīda daudzumu, ko Eiropas Kopienā no 2005. gada 1. janvāra līdz 31. decembrim atļauts izmantot kritiskiem mērķiem, saskaņā ar Eiropas Parlamenta un Padomes Regulu (EK) Nr. 2037/2000 par vielām, kas noārda ozona slāni
   (izziņots ar dokumenta numuru K(2005) 468)
   (Autentiski ir tikai teksti angļu, franču, grieķu, holandiešu, itāļu, poļu, portugāļu, spāņu un vācu valodā)
   (2005/625/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 29. jūnija Regulu (EK) Nr. 2037/2000 par vielām, kas noārda ozona slāni (1), un jo īpaši tās 3. panta 2. punkta ii) apakšpunktu,
   tā kā:
   
               (1)
            
            
               Regulas (EK) Nr. 2037/2000 3. panta 2. punkta i) apakšpunkta d) daļa un 4. panta 2. punkta i) apakšpunkta d) daļa aizliedz pēc 2004. gada 31. decembra attiecīgi ražot un importēt metilbromīdu jebkādiem nolūkiem, izņemot, cita starpā, tā izmantošanu kritiskiem mērķiem saskaņā ar minētās regulas 3. panta 2. punkta ii) apakšpunktu un Monreālas Protokola dalībvalstu Lēmumā Nr. IX/6 norādītajiem kritērijiem. Atbrīvojumi izmantošanai kritiskiem mērķiem ir uzskatāmi par ierobežotiem izņēmumiem, lai piešķirtu zināmu īsu laika posmu alternatīvu ieviešanai.
            
         
               (2)
            
            
               Lēmums Nr. IX/6 nosaka, ka metilbromīds ir uzskatāms par “kritiski svarīgu” tikai tad, ja tā pieprasītājs skaidri parāda, ka metilbromīda resursu trūkums noteiktam pielietojumam radītu nopietnus traucējumus tirgū un ka tā patērētājam nav tehniskas un ekonomiskas alternatīvas vai aizvietotāji, kas būtu pieņemami no vides un veselības viedokļa un būtu piemēroti attiecīgajām augkopības kultūrām un apstākļiem. Turklāt metilbromīda ražošana un, ja nepieciešams, patēriņš kritiskiem mērķiem ir pieļaujams tikai tādā gadījumā, ja ir sperti visi tehniski un ekonomiski iespējamie soļi, lai mazinātu tā izmantošanu un ar to saistīto metilbromīda emisiju. Pieprasītājam arī jānorāda, ka tiek veikti attiecīgi pasākumi, lai novērtētu un ieviestu tirgū alternatīvas un aizvietotājus metilbromīdam, nodrošinot tiem valsts pārvaldes institūciju apstiprinājumu, un ka eksistē pētniecības programmas alternatīvu un aizvietotāju izstrādāšanai un ieviešanai.
            
         
               (3)
            
            
               Par metilbromīda izmantošanu kritiskiem mērķiem Komisija ir saņēmusi 84 priekšlikumus no desmit dalībvalstīm, ieskaitot Apvienoto Karalisti (140 408 kg), Beļģiju (60 825 kg), Franciju (467 135 kg), Grieķiju (227 280 kg), Itāliju (2 298 225 kg), Nīderlandi (120 kg), Poliju (44 100 kg), Portugāli (130 000 kg), Spāniju (1 059 000 kg) un Vāciju (45 250 kg). Kopumā tika pieprasīti 4 472 343 kg metilbromīda, tai skaitā 4 111 640 kg (92 %) izmantošanai pirms ražas novākšanas un 360 703 kg (8 %) – pēc ražas novākšanas.
            
         
               (4)
            
            
               Komisija piemēroja Lēmumā Nr. IX/6 un Regulas (EK) Nr. 2037/2000 3. panta 2. punkta ii) apakšpunktā ietvertos kritērijus, lai noteiktu kritiskajiem mērķiem izmantojamā metilbromīda daudzumu, par kuru 2005. gadā būtu jāpiešķir licences. Komisija konstatēja, ka Kopienā ir labas alternatīvas, kas, kopš priekšlikumu izstrādāšanas par izmantošanu kritiskiem mērķiem, arvien plašāk tiek izmantotas daudzās Monreālas Protokola dalībvalstīs. Līdz ar to Komisija noteica, ka 2005. gadā minētajās dalībvalstīs kritiskiem mērķiem var izmantot 2 777 333 kg metilbromīda. Šis daudzums atbilst 14,4 % metilbromīda patēriņa Eiropas Kopienā 1991. gadā un norāda, ka vairāk nekā 85 % metilbromīda ir aizvietoti ar alternatīvām vielām. Kritiskās izmantošanas kategorijas neatšķiras no Monreālas Protokola dalībvalstu pirmās ārkārtas sanāksmes ziņojumu II pielikuma A tabulā (2) un Monreālas Protokola dalībvalstu sešpadsmitās sanāksmes Lēmuma Nr. XVI/2 1.A tabulā (3) noteiktās klasifikācijas.
            
         
               (5)
            
            
               Regulas (EK) Nr. 2037/2000 3. panta 2. punkta ii) apakšpunktā prasīts, lai Komisija noteiktu, kuri lietotāji drīkst izmantot atbrīvojumus kritiskiem mērķiem. Tā kā Regulas (EK) Nr. 2037/2000 17. panta 2. punkts prasa dalībvalstīm noteikt kvalifikācijas prasību minimumu metilbromīda pielietošanā iesaistītajiem darbiniekiem un tā kā fumigācija ir vienīgais metilbromīda pielietošanas veids, Komisija ir noteikusi, ka metilbromīda fumigatori ir vienīgie lietotāji, ko dalībvalsts ierosinājusi un Komisija apstiprinājusi metilbromīda izmantošanai kritiskiem mērķiem. Fumigatori ir pietiekami kvalificēti, lai droši pielietotu metilbromīdu. Tie nevar būt, piemēram, lauksaimnieki vai dzirnavu īpašnieki, kas parasti nav apmācīti metilbromīda lietošanā, bet kuriem pieder īpašumi, kur tas tiek pielietots.
            
         
               (6)
            
            
               Lēmumā Nr. IX/6 noteikts, ka metilbromīda ražošana un patēriņš kritiskiem mērķiem ir pieļaujams vienīgi tad, ja minēto vielu nevar iegūt no esošajiem uzkrātā vai otrreizēji pārstrādātā metilbromīda krājumiem. Regulas (EK) Nr. 2037/2000 3. panta 2. punkta ii) apakšpunkts nosaka, ka metilbromīda ražošana un imports ir atļauts vienīgi tad, ja nevienā no dalībvalstīm nav pieejams otrreizēji pārstrādāts vai reģenerēts metilbromīds. Saskaņā ar Lēmumu Nr. IX/6 un Regulas (EK) Nr. 2037/2000 3. panta 2. punkta ii) apakšpunktu, Komisija noteikusi, ka kritiskiem mērķiem ir izmantojami 205 926 kg metilbromīda uzkrājumu. Eiropas Komisija ir izstrādājusi atļauju piešķiršanas kārtību, lai nodrošinātu, ka pirms metilbromīda importa vai ražošanas atļaušanas tiek izmantoti iepriekšējie krājumi.
            
         
               (7)
            
            
               Tā kā metilbromīda patēriņu kritiskiem mērķiem piemēro no 2005. gada 1. janvāra un lai nodrošinātu, ka ieinteresētie uzņēmumi un operatori var izmantot licencēšanas sistēmu, šo lēmumu jāpiemēro no tās pašas dienas.
            
         
               (8)
            
            
               Šajā lēmumā paredzētie pasākumi atbilst saskaņā ar Regulas (EK) Nr. 2037/2000 18. pantu izveidotās komitejas atzinumam,
            
         IR PIEŅĒMUSI ŠO LĒMUMU.
   1. pants
   Lielbritānijas un Ziemeļīrijas Apvienotajai Karalistei, Beļģijas Karalistei, Francijas Republikai, Grieķijas Republikai, Itālijas Republikai, Nīderlandes Karalistei, Polijas Republikai, Portugāles Republikai, Spānijas Karalistei un Vācijas Federatīvajai Republikai no 2005. gada 1. janvāra līdz 31. decembrim ir atļauts izmantot kopā 2 777 333 kg metilbromīda kritiskiem mērķiem no 1. līdz 10. pielikumam noteiktajos daudzumos un izmantošanas kategorijās.
   2. pants
   Katras dalībvalsts kompetentās iestādes deklarēto, kritiskiem mērķiem paredzēto krājumu apjomu atskaita no tā daudzuma, kuru dalībvalsts var importēt vai saražot, lai apmierinātu savas vajadzības pēc metilbromīda.
   3. pants
   Šis lēmums ir adresēts Lielbritānijas un Ziemeļīrijas Apvienotajai Karalistei, Beļģijas Karalistei, Francijas Republikai, Grieķijas Republikai, Itālijas Republikai, Nīderlandes Karalistei, Polijas Republikai, Portugāles Republikai, Spānijas Karalistei un Vācijas Federatīvajai Republikai.
   4. pants
   Šo lēmumu piemēro no 2005. gada 1. janvāra, un tā darbība beidzas 2005. gada 31. decembrī.
   
      Briselē, 2005. gada 23. augustā
      
         
            Komisijas vārdā —
         
         
            Komisijas loceklis
         
         Stavros DIMAS
         
      
   
   
      (1)  OV L 244, 29.9.2000., 1. lpp. Regulā jaunākie grozījumu izdarīti ar Komisijas Regulu (EK) Nr. 2077/2004 (OV L 359, 4.12.2004., 28. lpp.).
   
      (2)  UNEP/OzL.Pro.ExMP/1/3. Monreālas protokola dalībvalstu pirmā ārkārtas sanāksme 2004. gada 24.–26. martā Monreālā, Kanādā. (www.unep.org/ozone/Meeting_Documents/mop/index.asp).
   
      (3)  UNEP/OzL.Pro.16/Dec XVI/2. Monreālas protokola dalībvalstu sešpadsmitā sanāksme 2004. gada 22.–26. novembrī Prāgā, Čehijas Republikā. (www.unep.org/ozone).
   
      I PIELIKUMS
      BEĻĢIJAS KARALISTE
      
                  Kritiskai izmantošanai atļautās kategorijas
               
               
                  kg
               
            
                  Dārza salātu audzēšana augsnē siltumnīcās
               
               
                  23 000
               
            
                  Endīviju audzēšana
               
               
                  2 190
               
            
                  Tomātu audzēšana augsnē siltumnīcās
               
               
                  4 846
               
            
                  Dārzeņpiparu un baklažānu audzēšana augsnē siltumnīcās
               
               
                  3 000
               
            
                  Gurķu audzēšana augsnē siltumnīcās
               
               
                  549
               
            
                  Balto sparģeļu audzēšana atklātā laukā
               
               
                  225
               
            
                  Zemeņu dēstu audzēšana
               
               
                  2 306
               
            
                  Ogulāji (visi pārstādītie, izņemot zemenes)
               
               
                  1 350
               
            
                  Vienīgi puravu un sīpolu sēšanai augsnē paredzētie atklātie lauki
               
               
                  660
               
            
                  Siltumnīcā audzēti ziedi griešanai (izņemot rozes un krizantēmas)
               
               
                  2 794
               
            
                  Ziedu griešanai paredzēto krizantēmu audzēšana siltumnīcās
               
               
                  896
               
            
                  Dēstu audzēšana augsnē atklātā laukā
               
               
                  630
               
            
                  Koku stādu audzēšana augsnē atklātās stādaudzētavās
               
               
                  230
               
            
                  Dzirnavas miltu malšanai (17 dzirnavas)
               
               
                  4 264
               
            
                  Stacionāras antikvāras būves un mēbeles (Axel Vervoort; Gemeentebestuur Bonheiden)
               
               
                  199
               
            
                  Senas celtnes (klasificēti pieminekļi un privātmājas)
               
               
                  438
               
            
                  Būves un objekti (baznīcas, ēkas, būves pārtikas pārstrādei), atskaitot pārvietojamus objektus
               
               
                  307
               
            
                  Senas celtnes (antikvāri objekti, jumtu konstrukcijas un stacionāras mēbeles vēsturiskās būvēs – uzņēmums Prohygiena)
               
               
                  282
               
            
                  Telpas kokapstrādei (6 objekti)
               
               
                  101
               
            
                  Telpas pārtikas pārstrādei (21 objekts)
               
               
                  300
               
            
                  Dzirnavas (25 objekti)
               
               
                  200
               
            
                  Dzirnavas miltu malšanai (Bloemmolens Diksmuide)
               
               
                  72
               
            
                  Pārtikas preču (sausu) noliktavu ēkas (17 objekti)
               
               
                  120
               
            
                  Jutīgas elektroniskās iekārtas
               
               
                  50
               
            
                  Tukši silosi (kas pieder 37 uzņēmumiem)
               
               
                  43
               
            
                  Telpas pārtikas pārstrādei (1 dzirnavas – Molens Vandenbempt)
               
               
                  15
               
            
                  Baznīcu, pieminekļu un kuģu telpas (Bugbusters)
               
               
                  59
               
            
                  Kopā
               
               
                  49 126
               
            Beļģijas Karalistē pieejamie kritiskiem mērķiem paredzētā metilbromīda krājumi ir 2 848 kg.
   
   
      II PIELIKUMS
      FRANCIJAS REPUBLIKA
      
                  Kritiskai izmantošanai atļautās kategorijas
               
               
                  kg
               
            
                  Tomāti un baklažāni (siltumnīcās un atklātā laukā)
               
               
                  33 250
               
            
                  Gurķi (siltumnīcās un atklātā laukā)
               
               
                  21 140
               
            
                  Smilšainām augsnēm īpaši piemēroti burkāni (audzēti Bretaņā, novākti ar rokām, kā arī uzņēmīgi pret Fusarium solani un Rhizoctonia violacea)
               
               
                  8 000
               
            
                  Zemeņu dēsti
               
               
                  37 600
               
            
                  Zemeņu ogas, ko ražo ar Perigord tirdzniecības zīmi
               
               
                  34 000
               
            
                  Gundegas, anemones, peonijas un maijpuķītes, audzētas atklātā laukā
               
               
                  21 785
               
            
                  Ābolu, bumbieru, persiku, nektarīnu, aprikožu, plūmju un aveņu pārstādāmais materiāls
               
               
                  10 000
               
            
                  Meža koku stādaudzētavas – duglāzijas trifeļu audzēšanai
               
               
                  2 000
               
            
                  Augļu koku stādaudzētavas
               
               
                  2 000
               
            
                  Sēklas, ko pārdod uzņēmums PLAN-SPG
                  
               
               
                  135
               
            
                  Dzirnavas
               
               
                  21 440
               
            
                  Rīsu ātra dezinsekcija pārstrādes procesa beigās
               
               
                  1 400
               
            
                  Ēdamie kastaņi
               
               
                  2 000
               
            
                  Kopā
               
               
                  194 750
               
            Francijas Republikā pieejamie kritiskiem mērķiem paredzētā metilbromīda krājumi ir 14 280 kg.
   
   
      III PIELIKUMS
      VĀCIJAS FEDERATĪVĀ REPUBLIKA
      
                  Kritiskai izmantošanai atļautās kategorijas
               
               
                  kg
               
            
                  Pārtikas pārstrādes ražotnes, jo īpaši dzirnavas, ar fumigācijas tilpumu, kas pārsniedz 10 000 m3
                  
               
               
                  19 350
               
            
                  Kultūras pieminekļi (sausās trupes sēnītes Serpula lacrimans iznīcināšana baznīcās)
               
               
                  250
               
            
                  Kopā
               
               
                  19 600
               
            Vācijas Federatīvajā Republikā pieejamie kritiskiem mērķiem paredzētā metilbromīda krājumi ir 7 000 kg.
   
   
      IV PIELIKUMS
      GRIEĶIJAS REPUBLIKA
      
                  Kritiskai izmantošanai atļautās kategorijas
               
               
                  kg
               
            
                  Tomāti (siltumnīcās)
               
               
                  92 000
               
            
                  Gurķu audzēšana (siltumnīcās, ieskaitot tuneļveida pārklājumus pēc apstrādes, pastāvīgas siltumnīcas un polimēru lecektis ar vaļējiem galiem)
               
               
                  24 000
               
            
                  Grieztas neļķes, rozes un Gypsophila (audzētas atklātā laukā un siltumnīcās)
               
               
                  8 000
               
            
                  Dzirnavas, pārtikas pārstrādes ēkas, pārstrādes uzņēmumi
               
               
                  16 000
               
            
                  Rozīnes un žāvētas vīģes
               
               
                  3 081
               
            
                  Kopā
               
               
                  143 081
               
            Grieķijas Republikā pieejamie kritiskiem mērķiem paredzētā metilbromīda krājumi ir 0 kg.
   
   
      V PIELIKUMS
      ITĀLIJAS REPUBLIKA
      
                  Kritiskai izmantošanai atļautās kategorijas
               
               
                  kg
               
            
                  Tomāti (siltumnīcās)
               
               
                  671 000
               
            
                  Griezti ziedi (siltumnīcās)
               
               
                  162 000
               
            
                  Zemeņu ogas (siltumnīcās)
               
               
                  130 000
               
            
                  Melones (siltumnīcās)
               
               
                  112 000
               
            
                  Dārzeņpipari (siltumnīcās)
               
               
                  111 000
               
            
                  Baklažāni (siltumnīcās)
               
               
                  96 000
               
            
                  Zemeņu dēsti
               
               
                  78 000
               
            
                  Dzirnavas un graudu apstrāde
               
               
                  89 600
               
            
                  Muzeju kultūras pieminekļi
               
               
                  4 180
               
            
                  Kopā
               
               
                  1 453 780
               
            Itālijas Republikā pieejamie kritiskiem mērķiem paredzētā metilbromīda krājumi ir 167 474 kg.
   
   
      VI PIELIKUMS
      POLIJAS REPUBLIKA
      
                  Kritiskai izmantošanai atļautās kategorijas
               
               
                  kg
               
            
                  Ārstniecības augi un žāvētas sēnes kā sausas preces
               
               
                  3 500
               
            
                  Zemeņu dēsti
               
               
                  34 600
               
            
                  Kopā
               
               
                  38 100
               
            Polijas Republikā pieejamie kritiskiem mērķiem paredzētā metilbromīda krājumi ir 210 kg.
   
   
      VII PIELIKUMS
      PORTUGĀLES REPUBLIKA
      
                  Kritiskai izmantošanai atļautās kategorijas
               
               
                  kg
               
            
                  Griezti ziedi (siltumnīcās un atklātā laukā)
               
               
                  35 000
               
            
                  Kopā
               
               
                  35 000
               
            Portugāles Republikā pieejamie kritiskiem mērķiem paredzētā metilbromīda krājumi ir 0 kg.
   
   
      VIII PIELIKUMS
      SPĀNIJAS KARALISTE
      
                  Kritiskai izmantošanai atļautās kategorijas
               
               
                  kg
               
            
                  Zemeņu dēsti (Kastīlijā un Leonā)
               
               
                  230 000
               
            
                  Zemeņu ogas (siltumnīcās, audzētas Uelvā)
               
               
                  330 000
               
            
                  Dārzeņpipari (siltumnīcās audzēti Mursijā un dienvidos no Valensijas apgabala)
               
               
                  150 000
               
            
                  Griezti ziedi (siltumnīcās audzēti Kadisā un Seviljā)
               
               
                  47 700
               
            
                  Griezti ziedi Katalonijā
               
               
                  18 000
               
            
                  Kopā
               
               
                  775 700
               
            Spānijas Karalistē pieejamie kritiskiem mērķiem paredzētā metilbromīda krājumi ir 8 309 kg.
   
   
      IX PIELIKUMS
      NĪDERLANDES KARALISTE
      
                  Kritiskai izmantošanai atļautās kategorijas
               
               
                  kg
               
            
                  Zemeņu dēstu dezinsekcija pēc to ievākšanas
               
               
                  120
               
            
                  Kopā
               
               
                  120
               
            Nīderlandes Karalistē pieejamie kritiskiem mērķiem paredzētā metilbromīda krājumi ir 250 kg.
   
   
      X PIELIKUMS
      LIELBRITĀNIJAS UN ZIEMEĻĪRIJAS APVIENOTĀ KARALISTE
      
                  Kritiskai izmantošanai atļautās kategorijas
               
               
                  kg
               
            
                  Zemeņu un aveņu ogas (atklātā laukā)
               
               
                  35 700
               
            
                  Dekoratīvo koku audzēšana, kontrolējot verticilāro vīti
               
               
                  5 000
               
            
                  Dzirnavas (46), kā arī Quaker Oats, Kellogs, Weetabix Ltd, Ryecroft un EOM kviešu, kukurūzas un rīsu noliktavas
               
               
                  18 326
               
            
                  Žāvēti produkti (rieksti, žāvēti augļi, rīsi, pupas, labības graudi, ēdamās sēklas), kas ražoti Whitworths Ltd
                  
               
               
                  1 571
               
            
                  
                     Ryvita Company Ltd (Dorsetā) dzirnavas, attiecīgās cepumu ražotnes, gatavās produkcijas un uzglabāšanas telpas
               
               
                  1 787
               
            
                  
                     Whitworths Ltd struktūras: ražotnes un iekārtas, pārstrādes un uzglabāšanas telpas
               
               
                  880
               
            
                  
                     Newly Weds Foods Ltd struktūras: garšvielu noliktavas
               
               
                  1 125
               
            
                  
                     Warehouse and Spice Grinding Facility (Pataks Foods Ltd) pārstrādes uzņēmumi
               
               
                  1 000
               
            
                  
                     British Pepper and Spice Ltd, Lion Foods un East Anglian Food Ingredients garšaugu un garšvielu pārstrādes uzņēmumi
               
               
                  1 080
               
            
                  Specializētās sieru noliktavas
               
               
                  1 561
               
            
                  Reizumis – kaitēkļu skarti garšvielu produkti (ieskaitot papadamu), ko gatavo McCormick (UK) Ltd, British Pepper and Spice Ltd, East Anglian Food Ingredients un Pataks Foods
                  
               
               
                  46
               
            
                  Kopā
               
               
                  68 076
               
            Lielbritānijas un Ziemeļīrijas Apvienotajā Karalistē pieejamie kritiskiem mērķiem paredzētā metilbromīda krājumi ir 6 554 kg.